Megan: E le hore re utloisise thekollo, re lokela ho qala ka ho utloisisa bothata boo Adama le Eva ba re baketseng bona ha ba etsa sebe tšimong ea Edene. Ha re bala Baroma 6:23 re ka utloisisa se amehang. Ke kōpa u e bale. 8 “Le ele hloko gore le lota ditaelo ka moka tšeo ke le laelago tšona lehono,+ e le gore le tšwele pele le phela+ gomme le ate le be le tsene le tšee naga yeo Jehofa a e enetšego borakgolokhukhu ba lena.+ 2 O gopole tsela ka moka yeo Jehofa Modimo wa gago a go sepedišitšego ka yona nywageng ye e masomenne lešokeng,+ ge a be a go kokobetša,+ a go leka+ gore a tsebe seo se bego se le pelong ya gago,+ a tsebe ge e ba o be o tla lota ditaelo tša gagwe goba go se bjalo. 3 Ka gona a go kokobetša, a go bolaiša tlala+ ke moka a go fepa ka manna+ ao wena le botatago le bego le sa a tsebe; a dira bjalo gore o tsebe gore motho ga a phele ka senkgwa feela, eupša o phela le ka mantšu ohle ao a tšwago molomong wa Jehofa.+ 4 Diaparo tša gago ga se tša ka tša go onalela, le gona dinao tša gago ga se tša ka tša ruruga nywageng ye e masomenne.+ 5 O tseba gabotse ka pelong ya gago gore Jehofa Modimo wa gago o be a go phošolla, go etša ge motho a phošolla ngwana wa gagwe.+ 6 “O lote ditaelo tša Jehofa Modimo wa gago ka go sepela ditseleng tša gagwe+ le ka go mmoifa.+ 7 Gobane Jehofa Modimo wa gago o go iša nageng e botse,+ naga ya meedi ya mafula ya meetse, ya methopo le madiba ao a tšwago molaleng+ le dithabeng, 8 naga ya korong, garase,* merara, mago le digarenate,+ naga ya makhura a mohlware le dinose,+ 9 naga yeo go yona o ka se jego senkgwa gomme sa go hlaela, moo o ka se hlokego selo, naga yeo maswika a yona a nago le tšhipi le moo dithabeng tša gona o tlago go epa koporo. 10 “Ge o jele gomme o khoše,+ o rete+ Jehofa Modimo wa gago ge a go file naga e botse.+ 11 Itlhokomele gore o se ke wa lebala+ Jehofa Modimo wa gago ka gore o lote ditaelo tša gagwe, dikahlolo le melao ya gagwe yeo ke go laelago yona lehono;+ 12 ka gore o ka ja wa khora, wa aga dintlo tše dibotse wa dula go tšona,+ 13 mehlape ya gago ya dikgomo le ya dihuswane ya oketšega, silifera le gauta ya gago tša oketšega gomme tšohle tše e lego tša gago tša oketšega; 14 pelo ya gago ya ikgogomoša+ gomme wa lebala Jehofa Modimo wa gago yo a go ntšhitšego nageng ya Egipita moo o bego o le lekgoba;*+ 15 yena yo a go sepedišitšego lešokeng le legolo le leo le boifišago+ la dinoga tša mpholo,+ diphepheng le naga ya lenyora yeo e se nago meetse; yo a go ntšheditšego meetse leswikeng la legakabje;+ 16 yo lešokeng a go fepilego ka manna+ ao botatago ba bego ba sa a tsebe, e le gore a go kokobetše+ le go go leka bakeng sa gore a tle a go hole mehleng e tlago;+ 17 gomme pelong ya gago wa re: ‘Lehumo le ke le diretšwe ke matla a ka le matla ka moka a seatla sa ka.’+ 18 O gopole Jehofa Modimo wa gago, gobane ke yena a go neago matla a gore o dire lehumo;+ e le gore a phethe kgwerano ya gagwe yeo a e enetšego borakgolokhukhu ba gago go etša ge a dirile go fihla lehono le.+ 19 “E tla re ge le ka lebala Jehofa Modimo wa lena gomme la latela medimo e mengwe, la e hlankela la ba la e khunamela, gona lehono ke hlatsela gore le tlo fedišwa.+ 20 Le tlo fedišwa go etša ditšhaba tšeo Jehofa a di fedišago mo pele ga lena, ka gobane le tla be le se la theetša lentšu la Jehofa Modimo wa lena.+